EUROOPA KOMISJON Brüssel,27.11.2018 COM(2018) 779 final KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta



Varajase hoiatamise süsteem nr 7-10/2018



KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta



Varajase hoiatamise süsteem nr 7-10/2018 Sisukord 1.EAGFi 2018. aasta eelarvemenetlus 2.EAGFi sihtotstarbeline tulu 3.Märkused EAGFi 2018. aasta eelarve esialgse täitmise kohta 3.1. Turumeetmed 3.1.1. Puu- ja köögivili 3.1.2. Viinamarjakasvatussaadused 3.1.3. Müügiedendus 3.1.4. Piim ja piimatooted 3.1.5. Sealiha, munad ja kodulinnuliha, mesindus ja muud loomakasvatussaadused 3.1.6. Koolikavad 3.2. Otsetoetused 3.2.1. Tootmiskohustusega sidumata otsetoetused 3.2.2. Muud otsetoetused 3.3. Põllumajanduskulude audit 4.EAGFi sihtotstarbeliste tulude rakendamine

5.Järeldused I lisa: EAGFi assigneeringute esialgne kasutamine kuni 31.8.2018 1.EAGFi 2018. aasta eelarvemenetlus Euroopa Parlament võttis ELi 2018. aasta eelarve vastu 30. novembril 2017. Eelarve hõlmas Euroopa Põllumajanduse Tagatisfondi (EAGF) kulukohustuste ja maksete assigneeringuid summades 43 235 miljonit eurot otsetoetuste jaoks ja 43 189 miljonit eurot turuga seotud kulude jaoks. Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otse rakendatavate meetmete puhul kasutatakse liigendatud assigneeringuid. Need on peamiselt seotud põllumajandustoodete müügiedenduse, poliitilise strateegia ja kooskõlastusmeetmetega. 2.EAGFi sihtotstarbeline tulu Vastavalt määruse (EL) nr 1306/2013 artikli 43 sätetele käsitatakse raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenevat tulu EAGFi kulude rahastamiseks määratud sihtotstarbelise tuluna. Kõnealuste sätete kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb ühel eelarveaastal kasutamata, kantakse see automaatselt üle järgmisse eelarveaastasse . EAGFi 2018. aasta eelarve hõlmab järgmist: ·komisjoni viimased prognoosid turumeetmete ja otsetoetustega seotud rahastamisvajaduste kohta; ·prognoosid eelarveaasta jooksul laekuva sihtotstarbelise tulu kohta ·ning eelmisel eelarveaastal kasutamata jäänud ja asjaomasesse eelarveaastasse üle kantud sihtotstarbeline tulu. Komisjon võttis 2018. eelarveaasta EAGFi assigneeringute summat käsitlevas ettepanekus arvesse eeldatavasti laekuva sihtotstarbelise tulu kogusummat ning taotles 2018. aasta eelarvesse selliste assigneeringute kandmist, mille summa arvutamiseks lahutatakse hinnanguline sihtotstarbeline tulu hinnanguliselt vaja minevast summast. Eelarvepädevad institutsioonid võtsid EAGFi eelarve vastu, võttes arvesse eeldatavasti laekuvat sihtotstarbelist tulu. 2018. aasta eelarve koostamise ajal hindas komisjon sihtotstarbelise tulu kogusummaks 1 475,9 miljonit eurot, mis koosneb järgmisest: ·2018. eelarveaasta jooksul eeldatavasti laekuv sihtotstarbeline tulu, mille suuruseks hinnati 865,9 miljonit eurot (733,9 miljonit eurot finantskorrigeerimistest ja 132 miljonit eurot eeskirjade eiramisest); ·2017. eelarveaastast 2018. eelarveaastasse ülekantav sihtotstarbeline tulu, mille suuruseks hinnati 610 miljonit eurot. Komisjon eraldas kõnealuse 1 475,9 miljoni euro suuruse prognoositud tulu järgmiste kavade jaoks:

·400 miljonit eurot puu- ja köögiviljasektori tootjaorganisatsioonide rakendusfondidele ning ·1 075,9 miljonit eurot põhitoetuskavale. Nende kavade jaoks heakskiidetud assigneeringute ja sihtotstarbelise tulu summa on vastavalt: ·872 miljonit eurot puu- ja köögiviljasektori tootjaorganisatsioonide rakendusfondidele ning ·17 402 miljonit eurot põhitoetuskavale. Lisas, milles kajastatakse 2018. aasta eelarve esialgset täitmist, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 531,8 miljonit eurot ja 34 309,1 miljonit eurot. Pärast neile eelarveartiklitele eraldatud sihtotstarbelise tulu lisamist suureneb 2018. aasta eelarves ettenähtud assigneeringute kogusumma puu- ja köögivilja puhul 931,8 miljoni euroni ja tootmiskohustusega sidumata otsetoetuste puhul 35 385 miljoni euroni. 3.Märkused EAGFi 2018. aasta eelarve esialgse täitmise kohta Andmed eelarve esialgse täitmise taseme kohta ajavahemikul 16. oktoobrist 2017 kuni 31. augustini 2018 on esitatud lisas. Seda taset võrreldakse määruse (EL) nr 1306/2013 artikli 28 kohaselt loodud varajase hoiatamise süsteemi kulude profiiliga. 3.1.Turumeetmed Põllumajandusturgude toimimisse sekkumiseks kavandatud assigneeringute kasutamine oli pisut suurem kui profiil (+ 37,9 miljonit eurot). Võttes aga arvesse puu- ja köögiviljakava jaoks eraldatud 400 miljoni euro suurust sihtotstarbelist tulu, on erinevus hinnangulise kulude profiiliga võrreldes – 195,2 miljonit eurot. 3.1.1.Puu- ja köögivili Võttes arvesse kõnealuse sektori sihtotstarbelist tulu, tekib näilise ülekasutamise (+ 126,8 miljonit eurot) asemel – 106,3 miljoni euro või – 11,4 % suurune erinevus (vt lisa joonealune märkus (*)). Tootjaorganisatsioonide rakendusfondidele antava abi puhul on täheldatud kasutamist aeglasemas tempos. 3.1.2.Viinamarjakasvatussaadused Kasutamise ja profiili vaheline erinevus (– 40,6 miljonit eurot) kõnealuse eelarveartikli puhul on peamiselt tingitud seni väiksematest kuludest kahes liikmesriigis, kelle veinisektori toetusprogrammidele on eraldatud märkimisväärsed vahendid. Liikmesriigid näevad siiski ette, et märkimisväärsed summad deklareeritakse eelarvesaasta viimase kahe perioodi jooksul. Komisjoni talitused jälgivad tähelepanelikult selle eelarveartikli rakendamist. 3.1.3.Müügiedendus Praegu eeldatakse, et – 15,1 miljoni euro (või – 8,8 %) suurune erinevus profiiliga on ajutine ja komisjoni talitused jälgivad tähelepanelikult rakendamist. 3.1.4.Piim ja piimatooted Varajase hoiatamise süsteemi aruandes 4-6/2018 märgiti ladustamist hõlmava eelarverea puhul ületäitmist 2018. aastal. Kahju, mis tekkis sellest, et lõssipulbri riiklikke varusid müüdi sekkumishinnast madalama hinnaga, selgitab eelarveartikli suurt ületäitmist augusti lõpus (kulud 70,1 miljonit eurot, eelarveassigneeringud 34,1 miljoni eurot). Arvestades madalat turuhinda, toimub varude amortisatsioon enne eelarveaasta lõppu. 3.1.5.Sealiha, munad ja kodulinnuliha, mesindus ja muud loomakasvatussaadused

Eelnevatel aastatel sisaldas see eelarveartikkel kulusid mesinduse ja sealihasektori meetmete jaoks. 2018. aastal rahastatakse sellest eelarveartiklist mesindustoetust ja loomade haigustega seotud erakorralisi turutoetusmeetmeid. Käesoleva aasta eelarve täitmine erineb seega eelnevate aastate eelarve täitmise põhjal arvutatud profiilist. Aasta lõpus peaksid kõnealuse eelarveartikli kogukulud olema eelarves ettenähtust väiksemad. 3.1.6.Koolikavad Alates 2017/2018. õppeaastast ühendati varem eraldiseisnud koolipuuvilja ja koolipiima kavad. Eelarveartikli 05 02 18 kuluprofiil töötati välja varem eraldiseisnud koolikavade eelarve täitmise põhjal. Aasta lõpus peaksid kõnealuse eelarveartikli kogukulud olema eelarves ettenähtust väiksemad. 3.2.Otsetoetused Otsetoetusteks kasutatud assigneeringute summa oli suurem kui profiil (+ 867,8 miljonit eurot). Võttes arvesse eelarvepeatüki (vt ka eespool punkt 2) jaoks eraldatud sihtotstarbelist tulu, on erinevus hinnangulise kulude profiiliga võrreldes – 206 miljonit eurot. 3.2.1.Tootmiskohustusega sidumata otsetoetused Deklareeritud kulud ületavad profiili + 1 036,4 miljoni euro võrra (+ 3 %). Võttes arvesse selle eelarveartikli sihtotstarbelist tulu, on täitmine profiiliga peaaegu võrdne (– 37,4 miljonit eurot ehk ainult – 0,1 %); vt lisa joonealune märkus (*). Eelarveassigneeringute ületäitmine (kulud 35 238,1 miljonit eurot, assigneeringud 34 309,1 miljonit eurot) on selle eelarveartikli jaoks ettenähtud sihtotstarbelise tulu (1 075,9 miljonit eurot) piirides. 3.2.2.Muud otsetoetused Muude otsetoetuste (nt vabatahtlik tootmiskohustusega seotud toetuskava ja väikepõllumajandustootjate kava) kasutamine on profiililähedane (– 168,5 miljonit eurot ehk – 2,9 %). Aasta lõpus peaksid kõnealuse eelarveartikli kogukulud olema eelarves ettenähtust väiksemad. 3.3.Põllumajanduskulude audit Eelarvepeatüki 05 07 puhul osutab alakasutamine sellele, et võrreldes eelnevate aastate keskmise profiiliga tehti vähem makseid. Need maksed on seotud eelkõige eelmiste aastate raamatupidamisarvestusi käsitlevate vastavuskontrolli või raamatupidamisarvestuse kontrollimise ja heakskiitmise otsuste alusel liikmesriikide kasuks tehtud finantskorrektsioonidega. 4.EAGFi sihtotstarbeliste tulude rakendamine Lisas esitatud tabelist nähtub, et 2018. aasta augusti lõpuks oli sihtotstarbelist tulu laekunud 921,3 miljonit eurot. Täpsemalt ·raamatupidamisarvestuse kontrollimise ja heakskiitmise ning vastavuse kontrolli otsustest tuleneva korrigeerimise tulu oli 808,5 miljoni eurot; ·eeskirjade eiramise eest nõuti sisse ligikaudu 109,2 miljonit eurot ja eelarveaasta lõpuks oodatakse ka sellele lisa; ·piimamaksust saadava tulu jääk ulatus 3,6 miljoni euroni. Võttes arvesse 2017. aastast 2018. aastasse üle kantud tulu (603,3 miljonit eurot), olid EAGFi kulude katmiseks olemasolevad sihtotstarbelised tulud 2018. aasta 31. augusti seisuga 1 524,6 miljonit eurot, mis on 48,7 miljonit eurot algselt prognoositust rohkem. Lisasumma loodetakse koguda enne eelarveaasta lõppu. 5.Järeldused EAGFi 2018. aasta eelarveassigneeringute esialgne kasutamine kuni 31. augustini 2018 näitab, et liikmesriikidele iga kuu makstavad summad jäävad pisut allapoole arvestuslikku kasutamisprofiili: – 1,8 % ehk – 789,1 miljonit eurot. Olemasolevate sihtotstarbeliste tulude summa on juba 1 524,6 miljonit eurot ja sellele lisandub eeldatavasti eelarveaasta jooksul kogutav lisasumma.